alexandrainst/scandi-wiki huggingface dataset:
Etrúría

Etrúría (venjulega kölluð Tyrrhenia í grískum og latneskum textum) var svæði á Mið-Ítalíu sem náði yfir stærstan hluta Toskana, og hluta Úmbríu og Latíum suður að ánni Tíber. Etrúría var kjarnasvæði menningar Etrúra á 8. öld f.Kr. en hún breiddist síðan út yfir Pódalinn og suður með strönd Tyrrenahafs allt til Kampaníu. Mörg borgríki Etrúra voru reist á grunni eldri þorpa frá tímum Villanovamenningarinnar sem stóð frá 12. öld til 8. aldar f.Kr.. 

Róm var syðst á þessu menningarsvæði þar sem hún stendur á bökkum Tíberfljóts og nokkrir etrúskir konungar ríktu yfir borginni þar til lýðveldið var stofnað 509 f.Kr. Á 4. öld f.Kr. gerðu Gallar innrás á Appennínaskagann og lögðu undir sig etrúsku borgirnar í Pódalnum. Á sama tíma hófu Rómverjar að leggja hluta Etrúríu undir sig og innlimuðu hana alla við upphaf 1. aldar f.Kr..

Borgir
 Arezzo (Arretium)
 Caisra (Caere eða Cisra)
 Clusium (Clevsin)
 Curtun (Cortona)
 Felathri (Volaterrae, nú Volterra)
 Fufluna (Pupluna, latína: Populonium, nú Populonia)
 Perusia
 Tarchna eða Tarchuna (volska: Anxur, latína: Tarracina, nú Terracina)
 Tarquinia (Tarquinii) 
 Veii
 Volci (Velch)
 Volsinii (Velzna)
 Vetluna eða Vatluna (latína: Vetulonium, nú Vetulonia)

Saga Ítalíu
Toskana
Telpnakór Langholtsskóla - Litla ljót

Litla ljót er 45-snúninga hljómplata gefin út af SG - hljómplötum árið 1968. Litla ljót er ævintýri með söngvum eftir Hauk Ágústsson og flutt af telpnakór úr Langholtsskóla undir stjórn Stefáns Þengils Jónssonar. Um útsetningar og hljómsveitarstjórn sá Carl Billich. Hljóðritun fór fram í Ríkisútvarpinu og sá Pétur Steingrímsson um hana. Teikningu á framhlið gerði Halldór Pétursson.

Leikendur 
 Litla Ljót - Eyrún Antonsdóttir
 Skógardísin - Sigríður Þorvaldsdóttir leikkona
 Sögumaður - Helgi Skúlason leikari

Hljóðmynd

Textabrot af bakhlið plötuumslags 

SG-hljómplötur
Hljómplötur gefnar út árið 1968
Sextett Ólafs Gauks - Út við himinbláu sundin

Út við himinbláu sundin er 45-snúninga hljómplata gefin út af SG - hljómplötum árið 1968. Á henni flytja Sextetts Ólafs Gauks, Svanhildur og Rúnar fjögur lög. Forsíðumyndina tók Óli Páll Kristjánsson.

Lagalisti 
 Út við himinbláu sundin - Lag - texti: Gullman/'Morris — Bjarni Guðmundsson
 Tvisvar tveir - Lag - texti: Ólafur Gaukur
 Kóngur í Kína - Lag - texti: Ólafur Gaukur 
 Fáð´ ér sykurmola - Lag - texti: Rúnar Gunnarsson — Ólafur Gaukur

Út við himinbláu sundin 
Út við himinbláu, bláu, bláu bláu bláu sundin
þú baust mér út að ganga, það var fyrsta sælustundin
við gengum saman, saman, saman, saman laus frá harmi
arm í armi, barm að barmi.
Þær urðu fleiri, fleiri, fleiri, fleiri þessar ferðir
það fór að lokum svo ég vissi ekki hvað þú gerðir
og áður en að varði var ég orðinn heitum bundin
út við himinbláu, bláu, bláu, bláu, bláu sundin.

"Æ, æ og ó sælt er að sjást og kyssa,
en sárt að þjást og missa æ, æ og ó"

Út við himinbláu, bláu, bláu, bláu, bláu sundin
hin björtu kvöld við áttum margan sæluríkan fundinn
og ljúft var þá að halla, halla, halla höfði sínu
að hjarta þínu, eða mínu.
Það var alltaf meira, meira, meira og meira gaman
að mega njóta æskunnar og fá að vera saman
og aldrei mun ég gleyma því að unaðsrík var stundin,
út við himinbláu, bláu, bláu, bláu, bláu sundin.

"Æ, æ og ó......"

Út við himinbláu, bláu, bláu, bláu, bláu sundin
þar bíð ég alla daga þess að komir þú á fundinn.
Ég alltaf er að reyna, reyna, reyna, reyna að vona
það er nú svona,  að vera kona.
Þó aldrei framar fái, fái, fái ég að sjá hann 
Ég finn að það er enginn, enginn nema ég sem á hann
og aldrei mun ég gleyma því hvað unaðsrík var stundin
út við himinbláu, bláu, bláu, bláu, bláu sundin.

Textabrot af bakhlið plötuumslags 

SG-hljómplötur
Hljómplötur gefnar út árið 1968
Normandí

Normandí eða Norðmandí  (normannska: Normaundie; franska: Normandie; enska Normandy) skiptist í dag í héraðið Normandí sem tilheyrir Frakklandi og Ermarsundseyjar (Þær skiptast í tvö umdæmi: Guernsey og Jersey. Bæði umdæmin eru breskar krúnunýlendur þótt hvorugt þeirra sé hluti af Bretlandi).

Íbúar Normandí heita Norðmandingar eða Normannar. Í Gerplu eftir Halldór Laxness segir svo í upphafi 28. kafla: Normandíbúar, þeir er vér köllum rúðubændur.

Saga 
Áður var Normandí sjálfstætt hertogadæmi sem náði yfir ósa Signu frá Pays de Caux að Cotentin-skaganum. Ermarsundseyjar voru hluti af hertogadæminu og fylgdu titlinum (sem Bretadrottning ber nú sem hertoginn af Normandí) þótt normannska meginlandið væri innlimað í Frakkland. Upphaflega stofnaði Karl einfaldi Frankakonungur lénið sem lausnargjald handa víkingnum Göngu-Hrólfi og mönnum hans sem herjuðu á Franka árið 911. Nafnið Normandí er dregið af því að þar settist að norrænt fólk.

Vilhjálmur sigursæli réðst inn í England frá Normandí árið 1066, lagði það undir sig eftir orrustuna við Hastings og gerðist þar konungur.  Áhrif Normanna á England urðu mikil. Þeir reistu kirkjur og kastala (sá frægasti er án efa Lundúnaturn) og tungumál þeirra blandaðist tungu heimamanna. Englendingar tóku upp normönnsk mannanöfn eins og Williame sem varð að William. Á svipuðum tíma lögðu Normannar undir sig Suður-Ítalíu og önnur landsvæði. 

Þann 6. júní 1944 hófu bandamenn allsherjarinnrás sína á meginland Evrópu á strönd Normandí. Orrustan um Normandí er enn stærsta innrás sögunnar af hafi þar sem nær þrjár milljónir hermanna fóru yfir Ermarsund.

Menning 
Norræn áhrif eru víða í Normandí. Þar er að finna hundruðir örnefna af norrænum uppruna og margir Normannar bera ættarnöfn sem eiga uppruna sinn að rekja til norrænna nafna. 

Tungumál Normanna, normannska, er rómanskt mál með norrænum tökuorðum. Roman de Rou (Saga Hrólfs) er eitt höfuðrita normannskar bókmenntaarfleiðar. Hana skrifaði sagnaritarinn Wace í byrjun 12. aldar. Frægustu frönskumælandi rithöfundar Normandí eru Barbey D'Aurevilly, Gustave Flaubert og Guy de Maupassant.  

Þjóðaríþrótt Normanna er Choule Crosse sem er ekki ósvipuð knattleik þeim er Íslendingar léku til forna.

Tilvísanir

Tenglar 
 Normandí; grein í Lesbók Morgunblaðsins 1933
 Afkomendur víkinganna í Normandí leita tengsla við Íslendinga; grein í Morgunblaðinu 1982

Héruð í Frakklandi
Afleiða (fjármál)

Afleiða gæti einnig átt við stærðfræðilegt hugtak.
Afleiða (e. derivative) í viðskiptum er samningur eða fjármálagerningur þar sem undirliggjandi verðmæti þeirra fer eftir verðþróun annarrar eignar eða eigna. Nafnið vísar því til þess að verðmæti verðbréfsins er leitt af verðþróun annarra eigna.

Því eru lítil takmörk sett á hverju afleiður geta byggt. Sem dæmi má nefna hlutabréf, húsnæðislán, almenn lán, verðbréf, gjaldmiðla, hagvísitölur eða vextir banka. Þannig er hægt að eiga viðskipti með afleiður með hrávörur t.d.: ál, hveiti eða olíu sem undirliggjandi eignir. Til dæmis gæti afleiða kveðið á um réttinn til að kaupa tiltekið magn af áli á tilteknu verði á tilteknum degi eða tímabili en það kallast kaupréttarsamningur (e. call option).

Algengustu tegundir afleiða eru framvirkir samningar, valréttarsamningar eða vilnanir, t.d. kaup- eða söluréttarsamningar (e. put option) og skiptasamningar, t.d. vaxtaskiptasamningar.

Öðruvísi afleiður 
Þar sem afleiður eru í eðli sínu samningar á milli tveggja aðila þá eru því nánast engin takmörk sett hvað getur verið sem viðmið, eða undirliggjandi eign, þegar verðmæti afleiðusamningsins er reiknaður. Þannig eru til afleiður sem reiknast útfrá veðri, t.d. fjöldi góðviðris- eða rigningardaga á ákveðnu landsvæði, eða ævilengd einhverns ákveðins hóps fólks, t.d. meðlima í lífeyrissjóð.

Þetta útskýrist af því hvernig afleiður eru notaðar til að verjast áhættu. Appelsínuræktendur í Flórída eru háðir veðri og rekstraraðilar lífeyrissjóða háðir því að raunveruleg ævilengd sé ekki lengri en þær ævilíkur sem voru notaðar til að reikna út réttindi til lífeyrisgreiðslna. Það er því eðlilegt að þessir aðilar reyni að verjast þessari áhættu en til þess má nota afleiður. Skilyrðið er að finna aðila sem er tilbúinn til þess að taka áhættuna, gegn greiðslu, á því að veðrið verði vont eða meðalævi lengist ekki úr hófi.

Tilvísanir 
 Um afleiðusamninga á vef Kaupþings banka – skoðað 3. desember 2007
 
 Um afleiður á Investopedia - skoðað 5. desember 2007

Hagfræði
Ellý Vilhjálms - Ég veit þú kemur

Ég veit þú kemur er 45-snúninga hljómplata gefin út af SG - hljómplötum árið 1968. Á henni flytur Elly Vilhjálms fjögur lög.

Lagalisti 
 Heyr mína bæn - Lag - texti: Erlent lag - Ólafur Gaukur
 Brúðkaupið - Lag - texti: Erlent lag - Árelíus Nielsson
 Ég veit þú kemur - Lag - texti: Oddgeir Kristjánsson - Ási í Bæ
 Lítill fugl - Lag - texti: Sigfús Halldórsson - Arnar Arnarson

SG-hljómplötur
Hljómplötur gefnar út árið 1968
815

Árið 815 (DCCCXV í rómverskum tölum)

Á Íslandi 

Fædd

Dáin

Erlendis 

Fædd

Dáin

815
811-820
816

Árið 816 (DCCCXVI í rómverskum tölum)

Á Íslandi 

Fædd

Dáin

Erlendis 

Fædd

Dáin

816
811-820
Snareðla

Snareðla (fræðiheiti: Velociraptor sem merkir „snarræningi“) er risaeðlutegund sem lifði á seinni hluta krítartímabilsins. Af steingervingum virðist snareðlan hafa verið fótfrá ráneðla. Hún var allt að 1,8 metrar á lengd og einn metri á hæð og vóg um 20 kg. Hún kann að hafa náð allt að 70 km/h. Snareðlan lifði í mongólíu.

Annað 
 Í kvikmyndinni Júragarðinum voru sýndar snareðlur. Snareðlurnar í kvikmyndinni voru hafðar stærri en hinar raunverulegu snareðlur voru.

Risaeðlur
Þingeyjarsýsla

Þingeyjarsýsla er sýsla á Norðurlandi eystra og nær frá botni Eyjafjarðar að Bakkaflóa sunnan Langaness. Sýslumaður hefur aðsetur á Húsavík. Upphaf sýslunnar má rekja til Jónsbókar þar sem talað er um Þingeyjarþing.

Kjördæmi
Þingeyjarsýsla var sérstakt kjördæmi frá 1844 til 1877 þegar henni var skipt í tvö einmenningskjördæmi, Suður-Þingeyjarsýslu og Norður-Þingeyjarsýslu. Þessi skipting hélst til 1959 þegar þau urðu bæði hluti af Norðurlandskjördæmi eystra. Nú er sýslan hluti Norðausturkjördæmis.

Sýslur á Íslandi
Skaftafellssýsla

Skaftafellssýsla var sýsla á Suðurlandi sem náði frá Mýrdalsjökli í vestri að Hvalsnesskriðum í austri. Hún skiptist nú í Vestur-Skaftafellssýslu og Austur-Skaftafellssýslu með sýslumenn á Vík í Mýrdal og Höfn í Hornafirði.

Sýslan var kjördæmi frá 1844 til 1877 þegar henni var skipt í tvö einmenningskjördæmi: Vestur-Skaftafellssýslu og Austur-Skaftafellssýslu. Með nýju kjördæmaskipaninni 1959 varð Vestur-Skaftafellssýsla hluti Suðurkjördæmis en Austur-Skaftafellssýsla hluti Austurlandskjördæmis. Þegar kjördæmaskipaninni var breytt aftur 1999 varð öll Skaftafellssýsla hluti Suðurkjördæmis.

Sýslur á Íslandi
Forsætisráðherra Bretlands

Forsætisráðherra Bretlands er í raun stjórnmálaleiðtogi Sameinaða konungdæmisins (e. United Kingdom). Hann kemur fram sem höfuð ríkisstjórnar hans hátignar, konungsins, og er í raun sameiningarafl bresku ríkisstjórnarinnar. Sem slíkur hefur hann á hendi þau svið framkvæmdavaldsins, sem oft eru kölluð konunglegur einkaréttur (e. royal prerogative). Samkvæmt venju ber forsætisráðherrann og ríkisstjórn hans ábyrgð gagnvart þinginu, en ráðherrarnir eiga sæti þar. 

Forsætisráðherra Bretlands á heima í Downingstræti 10.

Tengt efni 
 Listi yfir forsætisráðherra Bretlands

 
Bresk stjórnmál
Ultra Mega Technobandið Stefán

Ultra Mega Technobandið Stefán (skammstafað UMTBS) er íslensk hljómsveit sem hefur gefið út tvær breiðskífur, og tvær smáskífur sem nefnast „Story of a Star“ og „Cockpitter“.

Saga
Hljómsveitin lenti í 2. sæti á Músíktilraunum 2006, en undanúrslitakvöldið var fyrsta skiptið sem þeir spiluðu á tónleikum. Þegar þeir lentu í 2. sæti voru meðlimir hljómsveitarinnar fimm talsins, en síðan þá hefur Ingvar Baldursson, sem spilaði á hljóðgervil, hætt í hljómsveitinni.

Frægir eru Frostrokk tónleikarnir árið 2006 þar sem UMTBS gerði allt vitlaust ásamt hljómsveitum eins og 
Retro Stefson, Underdrive (Í þeirri hljómsveit var Stefán Finnbogason, nú meðlimur í hljómsveitinni Sykur), Spooky Jetson (í þessari hljómsveit eru núverandi meðlimir Nolo) og The Unknown.

Eftir Músíktilraunir var þeim boðið að spila á Iceland Airwaves tónlistarhátíðinni árið 2006 á Pravda, þeir voru svo beðnir um að spila aftur, á lokakvöldi hátíðarinnar. Síðar fékk hljómsveitin boð um að spila á norsku tónlistarhátíðinni By:Larm.

Hljómsveitin gaf út fyrstu plötu sína árið 2008, en lag þeirra, Story Of A Star, var mikið spilað í útvarpi og seldist vel á vefnum Tonlist.is, en þar var það lag vikunnar.

Meðlimir

Núverandi meðlimir
 Sigurður Ásgeir Árnason - hljóðgervill og söngur
 Arnþór Jóhann Jónsson - hljóðgervill
 Vignir Rafn Hilmarsson - Moog
 Arnar Freyr Gunnsteinsson - bassi
Jón Helgi Hólmgeirsson - gítar og bakraddir
 Guðni Dagur Guðnason - trommur og forritun

Fyrrverandi meðlimir
 Ingvar Baldursson - hljóðgervill

Útgefið efni

Smáskífur
 Story of a Star
 Cockpitter

Breiðskífur
Circus (2008)
! (2013)

Tenglar
 Ultra Mega Technobandið Stefán á Rokk.is
 Ultra Mega Technobandið Stefán á Tónlist.is

Íslenskar hljómsveitir
Teista

Teista (fræðiheiti: Cepphus grylle) er meðalstór svartfugl, á milli 30-38 sentimetrar að lengd og um 400 grömm. Stofnstærð á Íslandi er talin á milli 10-15.000 varppör. Vænghaf fuglsins er um 52-58 sentimetrar. Tegundin er langlíf og verða seint kynþroska. Sérkenni teistu er að hún er svört á kviði og er þannig frábrugðin öllum öðrum íslenskum svartfuglum. Teista er alsvört á sumrin fyrir utan hvítan blett á vængþökum en á veturna er hún ljósari en aðrir svartfuglar. Teista er með fremur stutta og breiða vængi. Fuglinn flýgur oftast lágt og eru vængreitir áberandi. Yfirleitt er hægt að sjá Teistu staka en annars í litlum hópum. Tegundin er talin á IUCN-listanum sem tegund sem minnstar áhyggjur er haft af. Fuglinn gefur frá sér sérkennilegt, hást og skerandi tíst. Bæði kynin eru mjög lík í útliti. Árið 2017 var teistan friðuð á Íslandi að beiðni Skotvís, Vistfræðifélagsins og Fuglaverndunar til Bjartar Ólafsdóttur umhverfisráðherra.

Lífshættir 
Teista heldur sig aðallega við strendur og grunnsævi. Hún verpir stök eða í litlum byggðum í höfðum, eyjum eða urðum undir fuglabjörgum. Hún verpir tveimur eggjum og liggur á þeim í 29 - 30 daga. Þegar eggin klekjast eru ungarnir í hreiðrinu í um 6 vikur og eru þá orðnir fleygir. Þeir yfirgefa hreiðrið fullvaxta. Teista kafar eftir fæðu sinni og étur ýmsa smáfiska eins og síli og marhnút en hún étur líka hryggleysingja svo sem burstaorma, krabbadýr og kuðunga. Aðal fæða teistunnar er sprettfiskur sem hún veiðir á grunnsævi.

Útbreiðsla 
Heimkynni teistu er umhverfis norðurhvel og norrænar teistur hafa vetradvöl við Ísland. Teista er staðfugl að mestu og verpir með ströndum landsins. Teistan velur sér yfirleitt hreiður í klettaskorum, sprungum eða undir steinum og einnig syllum í hellum.

Þjóðtrú 
Þegar kemur að þjóðtrú tengdri testu er þá helst að víða taldist ólánsmerki að drepa fullorðna teistu. Hún varaði við illhvelum er hún sast á borðstokk skipa og flaug svo frá þeim að landi. Snorri á Húsafelli á að hafa sagt að þegar stormur er í nánd hafi teistan flogið með tísti í kringum skip.

Heimildir

Tenglar 
 „Teistan“; grein í DV 1983
 „Teista“; Náttúrufræðistofnun Íslands
 „Black guillemot“; Wikipedia
 „Teista“; Fuglavefurinn
 „Teista“; Náttúruminjasafn Íslands

Svartfuglar
Haftyrðill

Haftyrðill (fræðiheiti: Alle alle) er smávaxinn svartfugl af svartfuglaætt og eini fuglinn af ættkvíslinni Alle.

Haftyrðillinn hefst við í björgum á daginn, flýgur á kvöldin til hafs í leit að æti, en snýr svo aftur í björgin á morgnana. Helsta æti haftyrðils er krabbadýr, en einnig allavega hryggleysingjar, eins og til dæmis blaðfætlur. Haftyrðillinn er á milli 19-21 sentimetrar að lengd.

Haftyrðillinn verpir sífellt norðar og verpti síðast á Íslandi árið 1995. Að líkindum er það vegna hlýnunar jarðar, en hann sækir í frekar köld svæði til varps og verpti síðast á Grímsey við Ísland.

Tenglar 

  (Skoðað 29.11.2013).
 Haftyrðill; greinarhluti í Náttúrufræðingnum 1942

Svartfuglar
Toppklumba

Toppklumba (fræðiheiti: Aethia cristatella) er smávaxinn svartfugl sem einkum er að finna í Berings-hafi.

Tilvísanir

Svartfuglar
Dvergsvanur

Dvergsvanur (fræðiheiti: Cygnus columbianus) er stór fugl af andaætt og minnsti svanur við Íslandsstrendur.

Einkenni 
Lengd: 115 - 146 sm.
| Þyngd: 4 - 9,5 kg.
| ''Vænghaf: 1,7 – 2,0 m.'

Tilvísanir 

Andaætt

Svanir
Facon - Ég er frjáls

Ég er frjáls er 45-snúninga hljómplata gefin út af SG - hljómplötum árið 1969. Á henni flytur hljómsveitin Facon ásamt söngvaranum Jóni Kr. Ólafssyni fjögur lög.

Lagalisti  
 Vísitölufjölskyldan - Lag - texti: Sid Barrett - Pétur Bjarnason
 Ljúfþýtt lag - Lag - texti: Jón Ástvaldur Jónsson - Hafliði Magnússon
 Ég er frjáls - Lag - texti: Pétur Bjarnason 
 Unaðs bjarta æska - Lag - texti: Jón Ástvaldur Jónsson - Hafliði Magnússon

SG-hljómplötur
Hljómplötur gefnar út árið 1969
Vélhjólaíþróttaklúbburinn

Vélhjólaíþróttaklúbburinn (skammstafað VÍK) er íslenskur klúbbur og félag sem vinnur að framgangi torfæruvélhjólaíþróttarinnar.

Saga 
Félagið var stofnað árið 1978 en gekk þá erfiðlega að fá æfingar- og keppnisaðstöðu fyrir félagsmenn. Loks árið 2003 fékk félagið úthlutað aðstöðu frá Reykjavíkurborg og árið 2005 samdi félagið við sveitarfélagið Ölfus um afnot af bolaöldusvæðinu og Jósepsdal. Brautirnar við Bolaöldu eru þrjár og voru teknar í notkun í maí 2006.

Í dag stendur félagið fyrir ýmsum keppnum og stærst þeirra er Trans Atlantic Off-Road Challenge keppnin en hún er stærsta akstursíþróttakeppni og ein fimmta fjölmennasta íþróttakeppni sem haldin er hérlendis. Síðast, í Trans Atlantic Off-Road Challenge 2007 kepptu um 500 manns.

Keppnir á vegum félagsins 
VÍK stendur fyrir fjölda keppna á hverju ári bæði motocross-keppnum og enduro-keppnum. Árið 2009 var hitler að keyra krossara inní auschwitz

Tilvísanir

Tenglar 
 Heimasíða VÍK
 Loftmynd af brautunum þrem á Bolaöldusvæðinu

Íþróttabandalag Reykjavíkur
Íslensk félagasamtök
Íslensk vélhjólaíþróttafélög
Þuríður Sigurðardóttir - Ég á mig sjálf

Ég á mig sjálf er 45 snúninga hljómplata gefin út af SG - hljómplötum árið 1969. Á henni flytur Þuríður Sigurðardóttir tvö lög.

Lagalisti 
 Ég á mig sjálf - Lag - texti: Chris Andrews - Ómar Ragnarsson  
 Ég ann þér enn - Lag - texti: L. Reed/B. Mason - Magnús Ingimarsson/Ómar Ragnarsson

Ég á mig sjálf
 
Ég á mig sjálf, ég á mig sjálf, þeir mega eiga sig.

Va, a,  a,  jabbabba-barara-jabbara, jabbabba-barara-ra.
Va, a, a,  jabbabba-barara-jabbara, jabbabba-barara-ra.

Ég var með strák, ég var með Kalla ég þráði hann, hann þráði mig.
En svo fór hann með annarri að tralla og örvænting mín komst á hættulegt stig.

Svo kom hann Björn, svo hýr og mig hressti
hann gladdi mig, ég gladdi hann.
Uns hann einn dag, hjá afgömlum presti
hárgreiðslumey í hjónaband vann.

Va, a,  a,  jabbabba-barara-jabbara, jabbabba-barara-ra.

Endalok snögg, urðu á mínum vonum örvita af þrá fór ég á svið.
Ástin var smá, sem hafð’ ég á honum nú hata ég hann og hann hatar mig.

Ég fór til Páls, játaðist honum
ég elska hann, hann elskar mig.
Giftur hann er, annarri konu
í ókunnugt land, fluttu þau sig.

Va, a,  a,  jabbabba-barara-jabbara, jabbabba-barara-ra.

Ég fer á böll, ég er með piltum ég kyssi þá, þeir kyssa mig.
En þótt ég sé, með ýmsum mjög villtum er óþarft að láta þá snúa á sig.

Ég er nú frjáls, ég þekki stráka
ég varast þá, þeir varast mig.
Ljáðu ei máls, á jáyrðum háka
ég á mig sjálf, en þeir eiga sig.

Va, a,  a,  jabbabba-barara-jabbara, jabbabba-barara-ra.
 
	 
 

SG-hljómplötur
Hljómplötur gefnar út árið 1969
Tatarar - Dimmar rósir

Dimmar rósir er 45-snúninga hljómplata gefin út af SG - hljómplötum árið 1969. Á henni flytur hljómsveitin Tatarar tvö lög. Hljóðritun plötunnar gerði Ríkisútvarpið og sá Pétur Steingrímsson um upptöku. Ljósmyndir á framhlið og í miðopnu tók Óli Páll Kristjánsson. Aðrar ljósmyndir tók Ólafur H. Torfason.

Lagalisti 
 Dimmar rósir - Lag - texti: Árni Blandon - Magnús Magnússon 
 Sandkastalar - Lag - texti: Erlent - M

Dimmar rósir 
Dimmar rósir eru minning þín. 
Heitar nætur eru þú og ég. Bjartir 
dagar eru brosið þitt, örfá tár, ég 
græt þig ástin mín.

Ef ég fæ að sjá þig aftur lífið breytir lit. Ef þú 
kemur til mín aftur ég mun tigna þig.

Minning þín þá mun bera fögur blóm. 
Brosið þitt þá táknar bjartan dag. Þú og 
ég þá eigum heitar nætur, gleðibros — ég 
fæ þig ástin min.

Ó, mig langar til að lifa,
langar til að finna þig.
Ó. mitt líf mun ætíð verða einlæg bið.

Því ég veit svo vel þú kcmur ei,
veit svo vel að þú horfin ert,
veit svo vel að líf mitt er einskisvert.

Dimmar rósir eru minning þín. 
Heitar nœtur eru þú og ég. Bjartir 
dagar eru brosið þitt, örfá tár, ég 
græt þig ástin mín.

Textabrot af bakhlið plötuumslags 

SG-hljómplötur
Hljómplötur gefnar út árið 1969
Listi yfir íslenska golfklúbba

Listi yfir íslenska golfklúbba, sem er hópur áhugamanna um íþróttina golf.

Golfklúbbar

Höfuðborgarsvæðið
 GÁ - Golfklúbbur Álftaness
 GK - Golfklúbburinn Keilir
 GKG - Golfklúbbur Kópavogs og Garðabæjar
 GKJ - Golfklúbburinn Kjölur
 GO - Golfklúbburinn Oddur
 GOB - Golfklúbbur Bakkakots
 GR - Golfklúbbur Reykjavíkur
 GSE - Golfklúbburinn Setberg
 NK - Nesklúbburinn

Reykjanes
 GG - Golfklúbbur Grindavíkur
 GS - Golfklúbbur Suðurnesja
 GSG - Golfklúbbur Sandgerðis
 GVS - Golfklúbbur Vatnsleysustrandar

Vesturland
 GB - Golfklúbbur Borgarness
 GGB - Golfklúbburinn Glanni
 GHF - Golfklúbburinn Húsafelli
 GJÓ - Golfklúbburinn Jökull
 GL - Golfklúbburinn Leynir
 GMS - Golfklúbburinn Mostri
 GST - Golfklúbbur Staðarsveitar
 GVG - Golfklúbburinn Vestarr

Vestfirðir
 GBB - Golfklúbbur Bíldudals
 GBO - Golfklúbbur Bolungarvíkur
 GGL - Golfklúbburinn Gláma
 GHÓ - Golfklúbbur Hólmavíkur
 GÍ - Golfklúbbur Ísafjarðar
 GP - Golfklúbbur Patreksfjarðar

Norðurland
 GA - Golfklúbbur Akureyrar
 GH - Golfklúbbur Húsavíkur
 GHD - Golfklúbburinn Hamar
 GHV - Golfklúbburinn Hvammur Grenivík
 GKM - Golfklúbbur Mývatnssveitar
 GKS - Golfklúbbur Siglufjarðar
 GOG - Golfklúbburinn Gljúfri
 GÓ - Golfklúbbur Ólafsfjarðar
 GÓS - Golfklúbburinn Ós
 GSK - Golfklúbbur Skagastrandar
 GSS - Golfklúbbur Sauðárkróks

Austurland
 GE - Golfklúbbur Eskifjarðar
 GFH - Golfklúbbur Fljótsdalshéraðs
 GHH - Golfklúbbur Hornafjarðar
 GKD - Golfklúbbur Djúpavogs
 GN - Golfklúbbur Norðfjarðar
 GRF - Golfklúbbur Reyðarfjarðar
 GSF - Golfklúbbur Seyðisfjarðar

Suðurland
 GÁS - Golfklúbbur Ásatúns
 GD - Golfklúbburinn Dalbúi
 GF - Golfklúbburinn Flúðir
 GGE - Golfklúbburinn Geysir
 GHG - Golfklúbbur Hveragerðis
 GHR - Golfklúbbur Hellu
 GKB - Golfklúbburinn Kiðjaberg
 GKV - Golfklúbburinn Vík
 GLK - Golfklúbburinn Laki
 GOS - Golfklúbbur Selfoss
 GÚ - Golfklúbburinn Úthlíð
 GV - Golfklúbbur Vestmannaeyja
 GÞ - Golfklúbbur Þorlákshafnar
 GÞH - Golfklúbburinn Þverá Hellishólum
 GÖ - Golfklúbbur Öndverðaness

Aðrir
 GEH - Einherjar
 GFR - Golfklúbburinn Frímann
 GOF - Golfklúbbur Oddfellowa
 GSFÍ - Golfsamtök fatlaðra á Íslandi
 IPGA - Samtök atvinnukylfinga
 LEK - Landssamtök eldri kylfinga
 SÍGÍ - Samtök íþrótta- og golfvallarstarfsmanna á Íslandi

Heimild
 „Klúbbar“, golf.is, skoðað 7. júní 2007

Listar tengdir Íslandi
Golfklúbburinn Kjölur

Golfklúbburinn Kjölur (skammstafað GKj eða GKJ) er íslenskur golfklúbbur staðsettur í Mosfellsbæ. Golfvöllur klúbbsins nefnist Hlíðavöllur.

Saga
Klúbburinn var stofnaður 7. desember árið 1980. Í maí 1983 var undirritaður samningur milli Mosfellshrepps og klúbbsins um leigu á landi til 20 ára. Framkvæmd við völlinn hófst sama sumar og var að mestu leyti unnin í sjálfboðavinnu. Framkvæmdum lauk svo árið 1986 og var 9 holu völlurinn formlega opnaður í júlí sama ár. Komnar eru hugmyndir um stækkunn vallarins upp í 18 holur.

Golfvöllur

Tilvísanir

Tenglar
 Heimasíða klúbbsins
 Golfklúbburinn Kjölur á Golf.is

Ungmennasamband Kjalarnesþings
Íþróttafélög í Mosfellsbæ
Kjölur